Uposlenici Agencije ZEDA na obuci za trenere budućih poduzetnika/ILO

U periodu od 25-27. maja 2021. Međunarodna organizacija rada – ILO održala je RToT – refresher training of trainers – nakanadni trening  za trenere koji su prošli obuku organizovanu od strane ILO-a u 2019. i 2020. godini po SIYB metodologiji obuke za poduzetnike na kojoj su učestvovali i uposlenici Agencije ZEDA.

SIYB je program obuke za poduzetništvo sa fokusom na pokretanje i unapređenje malih preduzeća.

Obuku za pokretanje svog poslovanja  održavaju certificirani SIYB treneri u petodnevnom treningu licem u lice, koristeći SYB priručnik i knjižicu SYB poslovnog plana.

Oni koji su prošli obuku za trenera po SIYB metodologiji moći ce držati obuke za buduće poduzetnike i one koji žele razviti svoju poslovnu ideju u BiH. Metodologija se implementira u preko 70 zemalja svijeta.

Još jedan trening će se održati sljedeće sedmice, od 01. do 03. juna 2021. na kojem će također učestvovati uposlenici Agencije ZEDA.